Den mest kjente presten som bodde her, var Hans Jacob Grøgaard. Han kom hit i 1811 og flytta til Bergen i 1823. Han var med ved riksforsamlingen på Eidsvoll i 1814, og han var svært interessert i skolen og ga ut en ABC som var i bruk mange år. Flere år deretter Hadde vi Jacob Fridrichsen, han var også en mann som satte spor etter seg. og han hadde et utall av verv i si tjenestetid. Prost Johannes Helle kom hertil i 1923. Han skulle egentlig ha gått av for aldersgrense i 1942, men satt som prest til 1946 for å hindre at en nazistisk prest skulle bli tilsatt. I samme år ble den venstre delen av hovedhuset revet da man frykta ar det var kommet sopp i treverket. Motstanden var stor i Lillesand og Vestre Moland. I 1950 ble det bygd en heilt ny prestegårdsbolig på andre sida av Moelva. Det var et stort og stilig hus etter tidens stil. Den gamle hovedbygningen ble forpakterbolig og ble freda i 1984. Den mest kjente av forpaktere i nyere tid var Jens Gjesdal. Hans sønn Egil frikjøpte seinere Prestegården.